Motivul pentru care o femeie leșină și de 50 de ori pe zi, la cea mai mică emoție, chiar și când râde.
Cataplexia este o pierdere bruscă a tonusului muscular, declanșată de emoții puternice. O tânără din Marea Britanie, mamă a doi copii, leșină și de 50 de ori pe zi. Kirsty Brown: "Este greu să găsești un loc de muncă atunci când trebuie să explici că te-ai putea prăbuși în orice moment".
O tânără din Marea Britanie suferă de cataplexie, o tulburare rară care o face să leșine chiar și când râde sau vede pe cineva de care este atrasă.Kirsty Brown are 32 de ani și este mamă a doi copii. Femeia suferă de cataplexie, o pierdere bruscă, mai mult sau mai puțin completă, a tonusului muscular dacă este cuprinsă de o emoție puternică – iar râsul, frica și excitația îi cauzează leșinul, scrie Daily Star."Furia și râsul o declanșează și eu și surorile mele fie ne certăm, fie ne facem să râdem, pentru că sunt cei mai amuzanți oameni pe care îi cunosc. Cred că ele știu uneori ce fac și dacă știu că nu mă voi răni, atunci mă vor face să râd", povestește Kirsty."A fost o luptă pentru că mi-am crescut copiii singură și este greu să găsești un loc de muncă atunci când trebuie să explici că te-ai putea prăbuși în orice moment. Când am un atac, nu simt nimic prin corpul meu, parcă e un scurtcircuit de la creier la mușchi și pierd controlul asupra picioarelor, dar jumătatea superioară a corpului meu se simte puternică", continuă tânăra.